Benjamin Hauwanga, shine wanda aka fi sani da BH, (An haife shi ne a ranar 24 ga watan Satumba shekarar 1961 a Tsumeb, Oshikoto) ɗan kasuwar Namibiya ne. Iyayensa sun rabu yayin da yake saurayi; mahaifiyarsa ita kadai ta goya shi, kodayake mahaifinsa yakan ziyarci gidan a kai a kai. Yana da kannai takwas. Ya kasance yana da matukar sha’awar kasuwanci tun yana karami; san nan tun yana yaro ya sayar da abinci na asali bayan makaranta don bayar da gudummawa ga kuɗin gida yayin da mahaifiyarsa ke aiki a matsayin mai aikin gida . Kamar yadda yake a kowane kasuwanci, kuɗi shine mabuɗi kuma babbar manufa: Duk lokacin da ya samu, yakan yi amfani da canjin ne don siyo kayan zaki kuma ya siyar dasu a makaranta don samun ƙarin kuɗi da haɓakar kasuwanci. Tun yana dan shekara tara (9), ya fara aikin tsabtace yadi kuma ana biyan shi kowane mako. Wannan babban kwarin gwiwa ne a gareshi amma daga baya ya fahimci cewa kudin da suke shigowa duk sati basu isa su sayi kayan da zasu biya bukatar kayan (kayan zaki) a makaranta ba.